62023CO0488_INF
Uznesenie Súdneho dvora (deviata komora) z 12. januára 2024 – [Naniowski] (
i
)
(vec C‑488/23)
„Návrh na začatie prejudiciálneho konania – Článok 99 Rokovacieho poriadku Súdneho dvora – Odpoveď, ktorú možno jednoznačne vyvodiť z judikatúry – Nekalé podmienky v spotrebiteľských zmluvách – Smernica 93/13/EHS – Článok 6 ods. 1 a článok 7 ods. 1 – Zmluva o hypotekárnom úvere indexovanom na cudziu menu – Účinky vyhlásenia tejto zmluvy za neplatnú v celom rozsahu – Súdna úprava plnenia zodpovedajúceho poskytnutej istine“
Ochrana spotrebiteľa – Nekalé podmienky v spotrebiteľských zmluvách – Smernica 93/13 – Vyhlásenie zmluvnej podmienky za nekalú – Rozsah – Zmluva o hypotekárnom úvere – Zmluva, ktorá nemôže pretrvať po zrušení nekalých podmienok – Zrušenie zmluvy – Vnútroštátna judikatúra umožňujúca úverovej inštitúcii požadovať od spotrebiteľa náhradu presahujúcu splatenie istiny zaplatenej za plnenie zmluvy a zaplatenie úrokov z omeškania v zákonnej výške – Neprípustnosť
(Smernica Rady 93/13, článok 6 ods. 1 a článok 7 ods. 1)
(pozri body 23 – 25 a výrok)
Výrok
Článok 6 ods. 1 a článok 7 ods. 1 smernice Rady 93/13/EHS z 5. apríla 1993 o nekalých podmienkach v spotrebiteľských zmluvách
sa majú vykladať v tom zmysle, že:
v kontexte vyhlásenia zmluvy o hypotekárnom úvere, ktorú so spotrebiteľom uzavrela úverová inštitúcia, za neplatnú v celom rozsahu z dôvodu, že táto zmluva obsahuje nekalé podmienky, bez ktorých nemôže ďalej existovať, bránia súdnemu výkladu práva členského štátu, podľa ktorého má táto úverová inštitúcia právo požadovať od tohto spotrebiteľa, okrem vrátenia súm zodpovedajúcich istine poskytnutej z titulu plnenia tejto zmluvy a úrokom z omeškania v zákonnej sadzbe odo dňa výzvy na zaplatenie, náhradu spočívajúcu v súdnej úprave plnenia zodpovedajúceho sume tejto istiny v prípade podstatnej zmeny kúpnej sily dotknutej meny po vyplatení uvedenej istiny uvedenému spotrebiteľovi.
(
i
)	Názov tejto veci je fiktívny. Nezodpovedá skutočnému menu, ani názvu žiadneho z účastníkov konania.